pythainlp/thai-wiki-dataset-v4 huggingface dataset:
สมเด็จพระราชาธิบดีฟีลิปแห่งเบลเยียม

สมเด็จพระราชาธิบดีฟีลิปแห่งเบลเยียม (เสด็จพระราชสมภพ 15 เมษายน ค.ศ. 1960) เป็นพระมหากษัตริย์รัชกาลที่ 7 แห่งราชอาณาจักรเบลเยียม เป็นพระราชโอรสพระองค์ใหญ่ในอดีตสมเด็จพระราชาธิบดีอัลแบร์ที่ 2 และสมเด็จพระราชินีเปาลาแห่งเบลเยียม ทรงสืบราชสมบัติขึ้นเป็นพระมหากษัตริย์เมื่อวันที่ 21 กรกฎาคม ค.ศ. 2013 ภายหลังจากการสละราชสมบัติของสมเด็จพระราชบิดาอันเนื่องมาจากปัญหาพระพลานามัย โดยหลังจากการเสด็จขึ้นครองราชสมบัติ เจ้าหญิงเอลีซาแบ็ต พระราชธิดาพระองค์ใหญ่ จึงดำรงพระราชอิสริยยศเป็น ดัชเชสแห่งบราบันท์ รัชทายาทพระองค์ต่อไปของเบลเยียม
เหตุระเบิดในบรัสเซลส์ พ.ศ. 2559

เช้าวันที่ 22 มีนาคม 2559 เกิดเหตุระเบิดตะปูไล่เลี่ยกันสามครั้งในประเทศเบลเยียม สองครั้งที่ท่าอากาศยานบรัสเซลส์ในซาเฟินเตม และอีกหนึ่งครั้งที่สถานีรถไฟใต้ดินมาลบีค/มาลเบคในกรุงบรัลเซลส์ จากเหตุดังกล่าว มีผู้เสียชีวิต 31 คนและมือระเบิดฆ่าตัวตาย 3 คน และมีผู้ได้รับบาดเจ็บ 300 คน
ราฟาเอล กอร์เรอา

ราฟาเอล กอร์เรอา เดลกาโด (สเปน: Rafael Correa Delgado) (8 สิงหาคม ค.ศ. 1963) เป็นอดีตประธานาธิบดีของประเทศเอกวาดอร์ เคยเป็นประธานสหภาพประชาชาติอเมริกาใต้ เขาเป็นนักเศรษฐศาสตร์โดยได้รับการศึกษาในหลายประเทศ เช่น เอกวาดอร์ เบลเยียม สหรัฐอเมริกา กอร์เรอาชนะการเลือกตั้งในปี พ.ศ. 2549 และเข้ารับตำแหน่งประธานาธิบดีในปี พ.ศ. 2550
สมเด็จพระราชาธิบดีฮารัลด์ที่ 5 แห่งนอร์เวย์

สมเด็จพระราชาธิบดีฮารัลด์ที่ 5 (นอร์เวย์: Hans Majestet Kong Harald V) เป็นสมเด็จพระราชาธิบดีแห่งนอร์เวย์ ทรงขึ้นครองราชย์หลังจากการสวรรคตของพระราชบิดา (พระเจ้าโอลาฟที่ 5) เมื่อวันที่ 17 มกราคม ค.ศ. 1991 ในฐานะพระปนัดดาของกษัตริย์เอ็ดเวิร์ดที่ 7 แห่งสหราชอาณาจักร สมเด็จพระราชาธิบดีซึ่งเป็นพระราชโอรสองค์เดียวของพระเจ้าโอลาฟที่ 5 และเจ้าหญิงมาร์ทาแห่งสวีเดน ทรงมีสิทธิสืบราชสันตติวงศ์ราชบัลลังก์อังกฤษในลำดับที่ 48 เนื่องจากพระองค์เป็นพระราชปนัดดา(เหลน) ในสมเด็จพระเจ้าเอ็ดเวิร์ดที่ 7 แห่งสหราชอาณาจักร ผ่านทาง ม็อดแห่งเวลส์ สมเด็จพระราชินีแห่งนอร์เวย์ ผู้เป็นพระอัยยิกา (ย่า)
เทรีซา เมย์

เทรีซา แมรี เลดีเมย์ (อังกฤษ: Theresa Mary, Lady May; เกิด 1 ตุลาคม ค.ศ. 1956) เป็นนักการเมืองชาวบริติช อดีตนายกรัฐมนตรีสหราชอาณาจักร และหัวหน้าพรรคอนุรักษนิยมในสหราชอาณาจักรตั้งแต่ปี ค.ศ. 2016-2019 รัฐมนตรีว่าการกระทรวงมหาดไทยตั้งแต่ช่วง ค.ศ. 2010-2016 และสมาชิกรัฐสภาจากเขตเมเดนเฮดตั้งแต่ ค.ศ. 1997 ทั้งยังเป็นนักการเมืองสายอนุรักษนิยม-ประเทศเดียว (One-Nation Conservative) ผู้สนับสนุนการรวมตัวของประเทศต่าง ๆ (อังกฤษ เวลส์ สกอตแลนด์ และไอร์แลนด์เหนือ) ในสหราชอาณาจักรต่อไป นอกจากนี้เมย์ยังเป็นนักการเมืองสายอนุรักษนิยมเสรี (liberal conservative) ด้วยเช่นเดียวกัน ทั้งนี้เธอได้เข้าดำรงตำแหน่งนายกรัฐมนตรีแห่งสหราชอาณาจักรต่อจากนายเดวิด แคเมอรอนหลังการเข้าเฝ้า ฯ สมเด็จพระราชินีนาถเอลิซาเบธที่ 2 ในวันที่ 13 กรกฎาคม ค.ศ. 2016
สมเด็จพระราชาธิบดีคาร์ลที่ 16 กุสตาฟแห่งสวีเดน

สมเด็จพระราชาธิบดีคาร์ลที่ 16 กุสตาฟ (สวีเดน: Carl XVI Gustaf) ทรงเป็นประมุของค์ปัจจุบันแห่งราชอาณาจักรสวีเดน เสด็จพระราชสมภพเมื่อวันที่ 30 เมษายน ค.ศ. 1946 เป็นพระโอรสในเจ้าชายกุสตาฟ อดอล์ฟ ดยุกแห่งเวสเตร์บอตเติน มกุฎราชกุมารในขณะนั้นและเจ้าหญิงซิบิลลาแห่งซัคเซิน-โคบวร์คและโกทา พระราชมารดาของพระองค์เป็นพระราชปนัดดาใน สมเด็จพระราชินีนาถวิกตอเรียแห่งสหราชอาณาจักร เสด็จเถลิงถวัลยราชสมบัติเป็นสมเด็จพระราชาธิบดีแห่งสวีเดนเมื่อวันที่ 15 กันยายน ค.ศ. 1973 ทั้งนี้ พระองค์ยังทรงมีศักดิ์เป็นพระญาติชั้นที่ 1 ในสมเด็จพระราชินีนาถมาร์เกรเธอที่ 2 แห่งเดนมาร์ก
สมเด็จพระราชินีนาถมาร์เกรเธอที่ 2 แห่งเดนมาร์ก

สมเด็จพระราชินีนาถมาร์เกรเธอที่ 2 แห่งเดนมาร์ก (เดนมาร์ก: Margrethe Alexandrine Þórhildur Ingrid; มาร์เกรเธอ อเล็กซานดรีน ธอร์ฮิลดูร์ อิงกริด; พระราชสมภพ: 16 เมษายน ค.ศ. 1940) เป็นอดีตสมเด็จพระราชินีนาถแห่งเดนมาร์กและกรีนแลนด์ ในฐานะที่เป็นพระราชธิดาพระองค์ใหญ่ในสมเด็จพระเจ้าเฟรเดอริกที่ 9 แห่งเดนมาร์กกับสมเด็จพระราชินีอิงกริดแห่งเดนมาร์ก พระองค์สืบราชบัลลังก์เดนมาร์กหลังจากการเสด็จสวรรคตของพระราชบิดาในวันที่ 14 มกราคม ค.ศ. 1972 
แหล่งข้อมูลอื่น.
วิกิพีเดีย มีบทความเกี่ยวกับ
สมเด็จพระราชินีนาถมาร์เกรเธอที่ 2 แห่งเดนมาร์ก
สมเด็จพระราชินีมาตีลด์แห่งเบลเยียม

สมเด็จพระราชินีมาตีลด์แห่งเบลเยียม (ฝรั่งเศส: Mathilde, Reine des Belges; ดัตช์: Mathilde, koningin der Belgen; พระราชสมภพ: 20 มกราคม ค.ศ. 1973) หรือพระนามเดิมว่า มาตีลด์ มารี คริสตียาน กีแลน ดูว์เดอแกม ดาโก (Mathilde Marie Christiane Ghislaine d'Udekem d'Acoz) เป็นสมเด็จพระอัครมเหสีในสมเด็จพระราชาธิบดีฟีลิปแห่งเบลเยียม
แหล่งข้อมูลอื่น.
วิกิพีเดีย มีบทความเกี่ยวกับ
สมเด็จพระราชินีมาตีลด์แห่งเบลเยียม
สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์

สมเด็จพระราชาธิบดีวิลเลิม-อเล็กซานเดอร์ หรือพระนามเต็ม วิลเลิม อเล็กซานเดอร์ คลอส จอร์จ เฟอร์ดินานด์ (ดัตช์: Willem-Alexander Claus George Ferdinand; พระราชสมภพ 27 เมษายน ค.ศ. 1967) เป็นพระมหากษัตริย์เนเธอร์แลนด์ ตั้งแต่วันที่ 30 เมษายน ค.ศ. 2556 เป็นพระราชโอรสพระองค์โตของสมเด็จพระราชินีนาถเบียทริกซ์และเจ้าชายเคลาส์
คำคม.
"พระราชทานสัมภาษณ์ใน examiner.com
"'bbc.com news
อังเกลา แมร์เคิล

อังเกลา โดโรเทอา แมร์เคิล (เยอรมัน: Angela Dorothea Merkel; นามสกุลเดิม คัสเนอร์; เกิด 17 กรกฎาคม ค.ศ. 1954 ณ เมืองฮัมบวร์ค เยอรมนีตะวันตก) เป็นนักการเมืองชาวเยอรมัน อดีตนายกรัฐมนตรีเยอรมนีระหว่าง ค.ศ. 2005 ถึง 2021 เธอเป็นผู้นำของพรรคสหภาพประชาธิปไตยคริสเตียนตั้งแต่ ค.ศ. 2000 ถึง 2018
จัสติน ทรูโด

จัสติน พีเอร์ เจมส์ ทรูโด (อังกฤษ: Justin Pierre James Trudeau; เกิด 25 ธันวาคม ค.ศ. 1971) เป็นนักการเมืองชาวแคนาดา นายกรัฐมนตรีแคนาดาคนที่ 23 ตลอดจนเป็นหัวหน้าพรรคเสรีนิยม เขาเป็นนายกรัฐมนตรีแคนาดาที่อายุน้อยที่สุดเป็นอันดับสองรองจากโจ คลาร์ก และเป็นบุตรคนแรกของอดีตนายกรัฐมนตรี พีเอร์ ทรูโด
เอนริเก เปญญา นิเอโต

เอนริเก เปญญา นิเอโต (สเปน: Enrique Peña Nieto ; เกิด 20 กรกฎาคม ค.ศ. 1966) เป็นนักการเมืองชาวเม็กซิโกผู้ดำรงตำแหน่งประธานาธิบดีเม็กซิโกคนที่ 64 ตั้งแต่วันที่ 1 ธันวาคม ค.ศ. 2012 ถึง 30 พฤศจิกายน ค.ศ. 2018
บิล คลินตัน

วิลเลียม เจฟเฟอร์สัน คลินตัน (อังกฤษ: William Jefferson Clinton) หรือที่รู้จักกันในชื่อ บิล คลินตัน (อังกฤษ: Bill Clinton; เกิด 19 สิงหาคม ค.ศ. 1946) เป็นประธานาธิบดคนที่ 42 แห่งสหรัฐอเมริกา
แหล่งข้อมูลอื่น.
วิกิพีเดีย มีบทความเกี่ยวกับ
บิล คลินตัน
อิลฮัม แอลีเยฟ

อิลฮัม เฮย์แดร์ โอกลู แอลีเยฟ (อาเซอร์ไบจาน: İlham Heydər oğlu Əliyev เกิด 24 ธันวาคม ค.ศ. 1961) เป็นประธานาธิบดีคนที่ 4 ของอาเซอร์ไบจาน เขาเริ่มดำรงตำแหน่งตั้งแต่ 31 ตุลาคม ค.ศ. 2003 นอกจากนี้เขายังทำหน้าที่เป็นประธานพรรคอาเซอร์ไบจานใหม่และประธานคณะกรรมการโอลิมปิกแห่งชาติอีกด้วย อิลฮัม แอลีเยฟ เป็นบุตรชายของเฮย์แดร์ แอลีเยฟ ผู้ดำรงตำแหน่งประธานาธิบดีตั้งแต่ ค.ศ. 1993
นูร์ซุลตัน นาซาร์บายิฟ

นูร์ซุลตัน แอเบอชูเลอ นาซาร์บายิฟ (คาซัค: Нұрсұлтан Әбішұлы Назарбаев, Nūrsūltan Äbışūly Nazarbaev รัสเซีย: Нурсултан Абишевич Назарбаев, Nursultan Abishevich Nazarbayev [nʊrsʊlˈtan ɐˈbʲiʂɨvʲɪtɕ nəzɐrˈbajɪf]; เกิด 6 กรกฎาคม ค.ศ. 1938) เป็นนักการเมืองและนายทหารชาวคาซัคสถานซึ่งดำรงตำแหน่งประธานาธิบดีคนแรกของคาซัคสถาน โดยดำรงตำแหน่งหลังจากได้รับเอกราชของประเทศใน ค.ศ. 1991 จนกระทั่งลาออกอย่างเป็นทางการใน ค.ศ. 2019
อับดุลลา ยามีน

อับดุลลา ยามีน อับดุล กายูม (มัลดีฟส์: އަބްދުﷲ ޔާމީން އަބްދުލް ގައްޔޫމް) เป็นนักการเมืองมัลดีฟส์ซึ่งเป็นประธานาธิบดีคนที่ 6 ของมัลดีฟส์ตั้งแต่ปี ค.ศ. 2013 ถึง ค.ศ. 2018
มุฮัมมัด บิน รอชิด อาล มักตูม

ชีคมุฮัมมัด บิน รอชิด อาล มักตูม (อาหรับ: محمد بن راشد آل مكتوم ประสูติวันที่ 15 กรกฎาคม ค.ศ. 1949) เป็นรองประธานาธิบดีและนายกรัฐมนตรีสหรัฐอาหรับเอมิเรตส์ กระทรวงกลาโหม และผู้ปกครองรัฐดูไบ พระองค์ครองราชย์ใน ค.ศ. 2006 หลังชีคมักตูม พระเชษฐาเสด็จสวรรคต
ชัฟแกต มือร์ซียอยิฟ

ชัฟคัต มีโรโมโนวิช มีร์ซีโยเยฟ (อุซเบก: Шавкат Миромонович (Миромон ўғли) Мирзиёев / Shavkat Miromonovich (Miromon o‘g‘li) เกิด 24 กรกฎาคม ค.ศ. 1957) เป็นนักการเมืองช่วอุซเบกซึ่งดำรงตำแหน่งประธานาธิบดีอุซเบกิสถานและผู้บัญชาการทหารสูงสุดของกองทัพอุซเบกิสถานตั้งแต่ ค.ศ. 2016 ก่อนหน้านี้เขาเคยดำรงตำแหน่งนายกรัฐมนตรีอุซเบกิสถานตั้งแต่ ค.ศ. 2003 - 2006
แหล่งข้อมูลอื่น.
วิกิพีเดีย มีบทความเกี่ยวกับ
ชัฟแกต มือร์ซียอยิฟ
เหงียน ถิ กีม เงิน

เหงียน ถิ กีม เงิน (เกิด 12 เมษายน ค.ศ. 1954 ใน จังหวัดเบ๊นแจ) เป็นนักการเมืองหญิงชาวเวียดนาม ในปัจจุบันดำรงตำแหน่งเป็นประธาน สภาแห่งชาติของเวียดนาม เหงียน ถิ กีม เงินเป็นหนึ่งในสมาชิกกรรมการบริหารพรรคการเมืองรุ่นที่ 12 ของเวียดนาม ซึ่งเหงียน ถิ กีม เงิน อยู่ในอันดับที่สองรองจาก เหงียน ฟู้ จ่อง ซึ่งเป็นเลขาธิการพรรคคอมมิวนิสต์ เหงียน ถิ กีม เงิน เคยดำรงตำแหน่งรองประธานสมัชชาแห่งชาติของเวียดนาม และเป็นประธานของสมัชชาแห่งชาติของเวียดนาม เมื่อวันที่ 31 มีนาคม ค.ศ. 2016 แทนที่เหงียนซินฮุง
เอลเลน จอห์นสัน เซอร์ลีฟ

เอลเลน จอห์นสัน เซอร์ลีฟ (เกิด 29 ตุลาคม พ.ศ. 2481) เป็นประธานาธิบดีไลบีเรียคนที่ 24 เธอเคยดำรงตำแหน่งเป็นรัฐมนตรีคลังในสมัยประธานาธิบดีวิลเลียม โทลเบิร์ต ตั้งแต่ พ.ศ. 2522 ถึงรัฐประหารใน พ.ศ. 2523
พ่อรวยสอนลูก

พ่อรวยสอนลูก (อังกฤษ: Rich Dad Poor Dad) เป็นหนังสือ ค.ศ. 1997 ที่เขียนโดยโรเบิร์ต คิโยซากิ และชารอน เลชเตอร์ ซึ่งสนับสนุนความสำคัญของการรู้หนังสือทางการเงิน (การศึกษาทางการเงิน), อิสรภาพทางการเงิน และสร้างความมั่งคั่งด้วยการลงทุนในทรัพย์สิน, การลงทุนด้านอสังหาริมทรัพย์, การเริ่มต้นและการเป็นเจ้าของธุรกิจ รวมถึงการเพิ่มความฉลาดทางการเงิน (ไอคิวทางการเงิน) เพื่อปรับปรุงธุรกิจและความสามารถทางการเงิน
พระปัจเจกพุทธเจ้านิมิราช

พระเจ้านิมิราช หรือพระปัจเจกพระพุทธเจ้านิมิราช คือพระปัจเจกพระพุทธเจ้าพระองค์หนึ่งที่ได้โปรดพระมหาสัตว์เมื่อสมัยกาลอดีตที่ยังเป็นผู้เลี้ยงชีพอยู่ด้วยการรับค่าจ้าง พระปัจเจกพระพุทธเจ้าได้กล่าวแก่พระมหาสัตว์ถึงคุณแห่งบรรพชาเป็นต้น และเรื่องแห่งถ้อยคำอันเป็นที่สุดภพแห่งการประพฤติซึ่งเนกขัมมะธรรมในที่แห่ง ซึ่งเป็นอดีตกาลในพระพุทธเจ้าโคตมเมื่อเวลาของการเป็นพระโพธิสัตว์นั้น ในสมัยนั้น พระมหาสัตว์อันเป็นผู้ถูกภริยาทอดทิ้งนั้นแล พระมหาสัตว์อันเป็นผู้ต้องเลี้ยงบุตร เมื่อบุตรนั้นรู้บำรุงเลี้ยงดูตนเองได้แล้ว จึงได้บวชประพฤติพรหมจรรย์ด้วยกะพระปัจเจกพระพุทธเจ้าทั้งหลาย 
<br>
"— คติธรรมพระปัจเจกพุทธเจ้านิมิราช"
"— แล้วประกาศเป็นจริยาวัตรในพระปัจเจกพระพุทธเจ้าแล้ว ดังนี้."
พระปัญจทีปีกาเถรี

ปัญจทีปิกา นั้นในแต่ก่อนเป็นหญิงเที่ยวไปในวิหารนี้ เรือนโน้น ตลอดคูหาอารามต่าง ๆ เพื่อคุณธรรม แสวงหาได้เห็นอัศจรรย์อันโอฬารเป็นกุศล ในที่ตั้งแห่งต้นไม้ตรัสรู้ของพระพุทธเจ้า เมื่อบังเกิดกุศลแล้วอยู่ในที่ ๆ เป็นพระราชธิดา คนทั้งหลายเรียกเธอว่า อาฬวิกาธิดาบ้าง เสฬาธิดาบ้าง ซึ่งพระราชธิดานี้แหละในพระเถรีคาถากล่าวชื่อว่า พระเสลาเถรี
<br>
"— ถึงคติธรรมพระเถรีนั้นก็ว่า นตฺถิ นิสฺสรณํ โลเกกึ วิเวเกน กาหสิ"
"— ประกาศคติธรรมเมื่อถึงที่สุดพรหมจรรย์แล้ว"
เซนต์เซย์ย่า

เซนต์เซย์ย่า (ญี่ปุ่น: 聖闘士星矢; โรมาจิ: Seinto Seiya; ทับศัพท์: เซนโตะเซยะ) เป็นชื่อของหนังสือการ์ตูน ซึ่งแต่งขึ้นโดย มาซามิ คูรูมาดะ ซึ่งใช้กลุ่มดาวม้าบินมาเป็นตัวเอกของเรื่อง เนื่องจากม้าบินกำลังอยู่ในท่าทะยานขึ้นสู่ท้องฟ้า ตรงกับภาพลักษณ์ของตัวเอกที่เขาได้คิดไว้นั่นเอง โดยมีเรื่องราวเกี่ยวกับเด็กหนุ่ม 5 คนที่เรียกว่า เซนต์ (saint) ต่อสู้โดยใช้ร่างกายของตนเองเป็นอาวุธเพื่อปกป้องคิโดะ ซาโอริ ผู้เป็นอวตารของเทพีอะธีนา และต่อสู้กับทัพศัตรูแห่งความชั่วร้าย ในโลกร่วมสมัยที่มีบรรยากาศของเทพปกรณัมกรีก
พระภัททกาปิลานีเถรี

เหตุการณ์เมื่อกล่าวถึงการจบธรรมทั้งปวง พบในเถรียาปาทานว่า พระภัททกาปิลานีได้กระทำอธิการไว้มาแต่ครั้งพระพุทธเจ้าพระนามปทุมุตร และได้ประพฤติติดตามบุพจริยานั้นมาตลอดถึงสมัยพระพุทธเจ้าพระองค์ปัจจุบัน พระเถรีได้กล่าวถึงธรรมอันประเสริฐนั้นต่าง ๆ ว่า พระปัจเจกพุทธเจ้าก็ตาม ตลอดพระสงฆ์ก็ตาม ทุกแห่ง ว่าตนได้ถึงที่การบำรุงและน้อมบูชาอยู่ตลอดชีวิตในทุก ๆ สมัย
พระเถรีแสดงคาถาถึงการดำเนินชีวิตและการถึงที่สำเร็จธรรมทั้งปวงเช่นเดียวกับสามี ว่า 
มาในบาลี กำหนดเป็นบาทวินิจฉัยพระคาถา ว่า
เฮเลน คลาร์ก

เฮเลน เอลิซาเบธ คลาร์ก (อังกฤษ: Helen Elizabeth Clark) เป็นนักการเมืองชาวนิวซีแลนด์ที่ดำรงตำแหน่งนายกรัฐมนตรีคนที่ 37 ของนิวซีแลนด์ระหว่างปี ค.ศ. 1999 ถึง ค.ศ. 2008 และดำรงตำแหน่งผู้ดูแลโครงการพัฒนาแห่งสหประชาชาติระหว่าง ค.ศ. 2009 ถึง ค.ศ. 2017
แหล่งข้อมูลอื่น.
วิกิพีเดีย มีบทความเกี่ยวกับ
เฮเลน คลาร์ก
กลอเรีย มาคาปากัล-อาร์โรโย

กลอเรีย มาคาปากัล-อาร์โรโย (เกิด 5 เมษายน ค.ศ. 1947) คือนักการเมืองชาวฟิลิปปินส์ที่เคยดำรงตำแหน่งประธานาธิบดีฟิลิปปินส์คนที่ 14 ระหว่าง ค.ศ. 2001 ถึง ค.ศ. 2010
<table class="metadata plainlinks stub" style="background: transparent;"><tr>
link=
<td>" นี้ยังเป็น คุณสามารถช่วยวิกิคำคมได้โดย[ เพิ่มข้อมูล]"</td>
</tr></table>
มันโมหัน สิงห์

มันโมหัน สิงห์ (ฮินดี: मनमोहन सिंह, มนโมหน สิงฺห, ภาษาปัญจาบ: [mənˈmoːɦən ˈsɪ́ŋɡ]; 26 กันยายน ค.ศ. 1932 – 26 ธันวาคม ค.ศ. 2024) เป็นอดีตประธานมนตรีอินเดียที่ดำรงตำแหน่งใน ค.ศ. 2004 ถึง 2014 ปัจจุบันดำรงตำแหน่งสมาชิกรัฐสภาในราชยสภา โดยเป็นตัวแทนรัฐราชสถาน
แหล่งข้อมูลอื่น.
วิกิพีเดีย มีบทความเกี่ยวกับ
มันโมหัน สิงห์
ทาโร อาโซ

ทาโร อาโซ (ญี่ปุ่น: 麻生太郎; เกิด 20 กันยายน ค.ศ. 1940) เป็นอดีตนายกรัฐมนตรีญี่ปุ่น อดีตรองนายกรัฐมนตรีญี่ปุ่น อดีตรัฐมนตรีว่าการกระทรวงการคลังของญี่ปุ่น และอดีตหัวหน้าพรรคเสรีประชาธิปไตย อาโซยังเคยดำรงตำแหน่งเลขาธิการพรรคฯ เป็นเวลาสั้น ๆ ในช่วงเดือนสุดท้ายที่ชินโซ อาเบะดำรงตำแหน่งประธานพรรคฯ
เดอะไทมส์

เดอะไทมส์ (อังกฤษ: The Times) เป็นหนังสือพิมพ์รายวันภาคเช้าที่จำหน่ายในกรุงลอนดอน เริ่มตีพิมพ์ใน ค.ศ. 1785 เมื่อแรกก่อตั้งใช้ชื่อว่า "เดลียูนิเวอเซิลเรจิสเตอร์" และได้เปลี่ยนมาใช้ชื่อปัจจุบันเมื่อต้นปี ค.ศ. 1788 ความเห็นในสหราชอาณาจักรมักมองว่า "เดอะไทมส์" เป็นหนังสือพิมพ์ของชนชั้นนำ ตัวหนังสือพิมพ์มีฉายาว่า "เดอะทันเดอเรอร์" จากแนวข้อเขียนของบทบรรณาธิการที่มีลักษณะแข็งกร้าวและดุดัน
แหล่งข้อมูลอื่น.
วิกิพีเดีย มีบทความเกี่ยวกับ
เดอะไทมส์
เดอะการ์เดียน

เดอะการ์เดียน (อังกฤษ: The Guardian) เป็นหนังสือพิมพ์รายวันภาษาอังกฤษ เริ่มตีพิมพ์เมื่อ ค.ศ. 1821 เดิมมีชื่อว่า "เดอะแมนเชสเตอร์การ์เดียน" ได้เปลี่ยนมาใช้ชื่อปัจจุบันตั้งแต่ ค.ศ. 1959 และย้ายมาตั้งสำนักงานในกรุงลอนดอนเมื่อ ค.ศ. 1964 มีเว็บไซต์อยู่ที่โดเมน theguardian.com
<table class="metadata plainlinks stub" style="background: transparent;"><tr>
link=
<td>" นี้ยังเป็น คุณสามารถช่วยวิกิคำคมได้โดย[ เพิ่มข้อมูล]"</td>
</tr></table>
แหล่งข้อมูลอื่น.
วิกิพีเดีย มีบทความเกี่ยวกับ
เดอะการ์เดียน
น้องโรส บ้านเจริญสุข

น้องโรส บ้านเจริญสุข เป็นนักมวยไทยสาวประเภทสองระดับแถวหน้าของประเทศ ซึ่งได้รับการขนานนามว่าเป็นน้องตุ้ม 2
ทั้งนี้ น้องโรสมีผลงานเป็นแชมป์สนามมวยราชดำเนิน ในรุ่นซูเปอร์ฟลายเวท
แหล่งข้อมูลอื่น.
วิกิพีเดีย มีบทความเกี่ยวกับ
น้องโรส บ้านเจริญสุข
จอห์นแห่งซัลลิสเบอร์รี

จอห์นแห่งซัลลิสเบอร์รี (หรือ โจแอนเนส ซาเรสเบเรียนซิส) (ประมาณ ค.ศ. 1120 – 25 ตุลาคม ค.ศ. 1180) เป็นนักปรัชญาชาวอังกฤษที่เขียนเกี่ยวกับจริยธรรม ตรรกะ และทฤษฎีการเมือง เขาเป็นลูกศิษย์ของปีเตอร์ อาเบลาร์ด และเพื่อนร่วมงานของโธมัส เบ็คเก็ต
มงแต็สกีเยอ

ชาร์ล-หลุยส์ เดอ เซอกงดา บารอนแห่งลาแบรดและมงแต็สกีเยอ (ฝรั่งเศส: Charles-Louis de Secondat, baron de La Brède et de Montesquieu) หรือรู้จักกันในชื่อ มงแต็สกีเยอ (ฝรั่งเศส: Montesquieu) เป็นนักวิพากษ์สังคมและนักคิดทางการเมืองชาวฝรั่งเศสผู้มีชีวิตอยู่ในยุคเรืองปัญญา มีชื่อเสียงเกี่ยวกับทฤษฎีการแบ่งแยกอำนาจที่พูดถึงในการปกครองสมัยใหม่และใช้ในรัฐธรรมนูญในหลายประเทศ และเป็นผู้ที่ทำให้คำว่าระบบเจ้าขุนมูลนายและจักรวรรดิไบแซนไทน์ใช้กันอย่างแพร่หลาย
แหล่งข้อมูลอื่น.
วิกิพีเดีย มีบทความเกี่ยวกับ
มงแต็สกีเยอ
คณะราษฎร

คณะราษฎร คือ กลุ่มบุคคลที่ดำเนินการการปฏิวัติสยาม ค.ศ. 1932 ยึดอำนาจจากพระบาทสมเด็จพระปกเกล้าเจ้าอยู่หัว และเปลี่ยนแปลงระบอบการปกครองของประเทศสยาม จากสมบูรณาญาสิทธิราชย์มาเป็นราชาธิปไตยภายใต้รัฐธรรมนูญ
เม่งจื๊อ

เม่งจื๊อ (จีน: 孟子; พินอิน: "Mèng Zǐ"; เวด-ไจลส์: "Meng Tzu") หรือในทางตะวันตกรู้จักในชื่อ เมนเชียส (อังกฤษ: Mencius) ปีเกิดที่ได้รับการยอมรับที่สุดคือประมาณ 372–289 ก่อนคริสตกาล หรืออาจราว 385 – 303/302 ก่อนคริสตกาล) เป็นนักปรัชญาชาวจีน เป็นคนเมืองจูทางตอนใต้ของมณฑลชานตง เม่งจื๊อได้รับถ่ายทอดแนวความคิดของขงจื๊อมาจากหลานชายของขงจื๊อเอง จึงถือว่าเป็นลูกศิษย์ของขงจื๊อคนหนึ่ง
แหล่งข้อมูลอื่น.
วิกิพีเดีย มีบทความเกี่ยวกับ
เม่งจื๊อ
วิลล์ โรเจอร์ส

วิลเลียม เพนน์ เอแดร์ โรเจอร์ส (อังกฤษ: William Penn Adair Rogers 4 พฤศจิกายน ค.ศ. 1879 – 15 สิงหาคม ค.ศ. 1935) เป็นนักแสดงตลกและนักแสดงความบันเทิงชาวอเมริกัน โดยรู้จักกันในนามวิลล์ โรเจอร์สเป็นหลัก
พระเยซู

พระเยซู (อังกฤษ: Jesus) เป็นชาวยิวผู้เป็นศาสดาของศาสนาคริสต์ คริสต์ศาสนิกชนเรียกพระองค์ว่า พระเยซูคริสต์ เพราะถือว่าพระองค์เป็นพระคริสต์ พระผู้ช่วยให้รอด เป็นพระบุตรพระเป็นเจ้า และเป็นพระเจ้าพระบุตรซึ่งเป็นพระบุคคลหนึ่งในพระตรีเอกภาพ
พรีโม เลวี

พรีโม เลวี (อิตาลี: Primo Levi) เป็นนักเคมีชาวอิตาลีและเป็นนักเขียนบันทึกความทรงจำ เรื่องสั้น บทกวี และนวนิยาย เขาเข้าร่วมกลุ่มต่อต้านฟาสซิสต์ในช่วงเริ่มต้นของสงครามโลกครั้งที่สอง แต่ถูกจับและถูกนำตัวไปยังค่ายกักกันของเยอรมนีที่เอาชวิทซ์ เลวีรอดชีวิตจากเหตุการณ์ฆ่าล้างเผ่าพันธุ์และเดินทางกลับอิตาลี
แหล่งข้อมูลอื่น.
วิกิพีเดีย มีบทความเกี่ยวกับ
พรีโม เลวี
ประวิตร วงษ์สุวรรณ

พลเอก ประวิตร วงษ์สุวรรณ (เกิด 11 สิงหาคม พ.ศ. 2488) เป็นนักการเมืองและทหารบกชาวไทย ปัจจุบันดำรงตำแหน่งรองนายกรัฐมนตรี และหัวหน้าพรรคพลังประชารัฐ เคยเป็นรักษาการนายกรัฐมนตรีแทนพลเอก ประยุทธ์ จันทร์โอชา
ธนาธร จึงรุ่งเรืองกิจ

ธนาธร จึงรุ่งเรืองกิจ (เกิด 25 พฤศจิกายน พ.ศ. 2521) เป็นนักธุรกิจ นักเคลื่อนไหวทางการเมืองและนักการเมืองชาวไทย อดีตสมาชิกสภาผู้แทนราษฎรแบบบัญชีรายชื่อ และอดีตหัวหน้าพรรคอนาคตใหม่ เขาดำรงตำแหน่งรองประธานกรรมการบริหารกลุ่มบริษัทไทยซัมมิทตั้งแต่ พ.ศ. 2545 และปัจจุบันเขาดำรงตำแหน่งประธานคณะก้าวหน้า
อัลเฟรด รัสเซล วอลเลซ

อัลเฟรด รัสเซล วอลเลซ, โอเอ็ม, เอฟอาร์เอส (8 มกราคม ค.ศ. 1823 – 7 พฤศจิกายน ค.ศ. 1913) เป็นนักธรรมชาติวิทยา นักสำรวจ นักภูมิศาสตร์ นักมานุษยวิทยา และนักชีววิทยาชาวอังกฤษ เขาได้เสนอเกี่ยวกับทฤษฎีการคัดเลือกโดยธรรมชาติซึ่งจุดประกายให้ชาลส์ ดาร์วินเผยแพร่ทฤษฎีที่เขาได้พัฒนาและค้นคว้าเร็วกว่าที่เขาตั้งใจไว้ วอลเลซยังได้รับการเรียกขานว่าเป็น "บิดาแห่งชีวภูมิศาสตร์"
เสรีพิศุทธ์ เตมียเวส

พลตำรวจเอก ดร. เสรีพิศุทธ์ เตมียเวส (ชื่อเล่น: ตู่, เกิด 3 กันยายน ค.ศ. 1948) (ชื่อเดิม: เสรี เตมียเวส) สมาชิกสภาผู้แทนราษฎรแบบบัญชีรายชื่อ หัวหน้าพรรคเสรีรวมไทย อดีตผู้บัญชาการตำรวจแห่งชาติ อดีตนายตำรวจราชองครักษ์พิเศษ อดีตสมาชิกคณะมนตรีความมั่นคงแห่งชาติ เจ้าของฉายา "วีรบุรุษนาแก" และ " มือปราบตงฉิน และเป็นที่รู้จักในการ เรื่องการเรียกร้องให้ยกเลิกเกณฑ์ทหารในประเทศไทย หรือ ปฏิรูปกองทัพ ให้เปลี่ยนเป็นระบบสมัครใจ
มงคลกิตติ์ สุขสินธารานนท์

มงคลกิตติ์ สุขสินธารานนท์ (ชื่อเล่น: เต้; เกิด 25 กันยายน ค.ศ. 1981) อดีตอาจารย์โรงเรียนจิตรลดา เลขาธิการคณะกรรมการภาคีเครือข่ายต่อต้านการทุจริตคอร์รัปชั่นแห่งชาติ และนักการเมืองชาวไทย ปัจจุบันดำรงตำแหน่งสมาชิกสภาผู้แทนราษฎรแบบบัญชีรายชื่อ สังกัดพรรคไทยศรีวิไลย์
แอนิมัลฟาร์ม

แอนิมัลฟาร์ม (ค.ศ. 1945) เป็นนวนิยายเชิงเสียดสีหรืออุปมานิทัศน์สมัยใหม่ประพัมธ์โดยจอร์จ ออร์เวลล์ซึ่งมีเนื้อหาเกี่ยวกับเหล่าสัตว์ที่ขับไล่มนุษย์ออกจากฟาร์มที่พวกมันอยู่ เหล่าสัตว์ได้ทำการจัดการฟาร์มด้วยฝีมือของพวกมันเองแต่เพราะการปกครองแบบเผด็จการอันโหดร้ายทำให้ฟาร์มต้องเสื่อมโทรมลง
แหล่งข้อมูลอื่น.
วิกิพีเดีย มีบทความเกี่ยวกับ
แอนิมัลฟาร์ม
มิ่งขวัญ แสงสุวรรณ์

มิ่งขวัญ แสงสุวรรณ์ (เกิด 5 กุมภาพันธ์ พ.ศ. 2495) เป็นนักการเมืองชาวไทย เคยดำรงตำแหน่งรัฐมนตรีว่าการกระทรวงอุตสาหกรรมและรัฐมนตรีว่าการกระทรวงพาณิชย์ รวมทั้งเคยดำรงตำแหน่งกรรมการผู้อำนวยการใหญ่ บริษัท อสมท จำกัด (มหาชน) และผู้อำนวยการองค์การสื่อสารมวลชนแห่งประเทศไทย
สนธิญาณ ชื่นฤทัยในธรรม

สนธิญาณ ชื่นฤทัยในธรรม (ชื่อเล่น: ต้อย) เป็น ผู้ร่วมก่อตั้งสถาบันทิศทางไทย และคณาจารย์สถาบันทิศทางไทย แกนนำกปปส. ลำดับที่สอง รองจาก สุเทพ เทือกสุบรรณ เป็นผู้ก่อตั้งและกรรมการผู้อำนวยการ สำนักข่าว ไอ.เอ็น.เอ็น. ร่วมด้วยช่วยกัน และสำนักข่าวทีนิวส์ ประธานเครือข่ายเฝ้าระวังพิทักษ์และปกป้อง–สถาบันพระมหากษัตริย์ และอดีตรองประธานกรรมการบริษัท เนชั่น มัลติมีเดียกรุ๊ป และ ประธานคณะกรรมการบริษัท เนชั่น บรอดแคสติ้ง คอร์ปอเรชั่น จำกัด (มหาชน) หรือ Nation TV
พระบาทสมเด็จพระวชิรเกล้าเจ้าอยู่หัว

พระบาทสมเด็จพระปรเมนทรรามาธิบดีศรีสินทรมหาวชิราลงกรณฯ พระวชิรเกล้าเจ้าอยู่หัว (พระราชสมภพ 28 กรกฎาคม พ.ศ. 2495) เป็นพระมหากษัตริย์ไทยรัชกาลที่ 10 แห่งราชวงศ์จักรี เสด็จขึ้นครองราชย์เมื่อวันที่ 13 ตุลาคม พ.ศ. 2559 สืบต่อจากพระบรมชนกนาถ ทรงเป็นพระราชโอรสพระองค์เดียวในพระบาทสมเด็จพระมหาภูมิพลอดุลยเดชมหาราช บรมนาถบพิตรและสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
สมเด็จพระจักรพรรดินารูฮิโตะ

สมเด็จพระจักรพรรดินารูฮิโตะ (ญี่ปุ่น: 徳仁天皇; พระราชสมภพ 23 กุมภาพันธ์ ค.ศ. 1960) เป็นจักรพรรดิญี่ปุ่นพระองค์ที่ 126 ทรงขึ้นครองราชสมบัติต่อจากสมเด็จพระจักรพรรดิอากิฮิโตะเมื่อวันที่ 1 พฤษภาคม ค.ศ. 2019 ทรงสำเร็จการศึกษาจากมหาวิทยาลัยกะคุชูอิน และมหาวิทยาลัยออกซฟอร์ด ทรงสนพระทัยในเรื่องของประวัติศาสตร์และดนตรี และยังโปรดปรานการสีวิโอลาอีกด้วย พระองค์ทรงอภิเษกกับมาซาโกะ โอวาดะ ที่จบการศึกษาจากมหาวิทยาลัยฮาร์วาร์ด ในสาขาเศรษฐศาสตร์ และทางด้านการทูตที่กระทรวงการต่างประเทศ
แหล่งข้อมูลอื่น.
วิกิพีเดีย มีบทความเกี่ยวกับ
สมเด็จพระจักรพรรดินารูฮิโตะ
ดาจิม

ดาจิม หรือชื่อจริงว่า สุวิชชา สุภาวีระ (ชื่อเล่น: ตั้ม) เกิดเมื่อวันที่ 15 มกราคม ค.ศ. 1977 เป็นแร็ปเปอร์ชาวไทย เป็นที่รู้จักจากการทำเพลงแร็ปใต้ดินที่มีเนื้อหาเสียดสีสังคม จากการสร้างชื่อจากสองชุดแรก Hip Hop Underworld ในค่าย N.Y.U. ที่มีดาจิมเป็นคนดูแลเอง และ Hip Hop Above The Law มียอดขายอัลบั้มที่ประสบความสำเร็จ 8,000 ก๊อปปี้ ในวงการเพลงใต้ดิน ก่อนถูกจับตัวกุมในปี ค.ศ. 2001 หลังการปล่อยอัลบั้มชุดที่สอง ตามนโยบายจัดระเบียบสังคมของ ร.ต.อ. ปุระชัย เปี่ยมสมบูรณ์ รัฐมนตรีว่าการกระทรวงมหาดไทยในช่วงนั้น เนื่องจากเพลงในอัลบั้มชุดที่สองมีเนื้อหาหยาบคายและส่อไปในทางลามกอนาจาร
อีลอน มัสก์

อีลอน รีฟ มัสก์ (อังกฤษ: Elon Reeve Musk เกิด 28 มิถุนายน ค.ศ. 1971) เป็นนักธุรกิจและนักลงทุน เขาเป็นผู้ก่อตั้ง ซีอีโอ และหัวหน้าวิศวกรของสเปซเอ็กซ์; นักลงทุนนางฟ้า ซีอีโอและสถาปนิกผลิตภัณฑ์ของบริษัทเทสลา ผู้ก่อตั้งเดอะบอริงคอมพานี ผู้ร่วมก่อตั้งนิวรัลลิงก์ และ โอเพนเอไอ ประธานมัสก์ฟาวเดชัน และเจ้าของและซีอีโอของบริษัททวิตเตอร์
สุรพงษ์ สุวรรณอัตถ์

พลเอก สุรพงษ์ สุวรรณอัตถ์ (28 ธันวาคม พ.ศ. 2499) เป็นนายทหารชาวไทย อดีตผู้บัญชาการทหารสูงสุด, อดีตเสนาธิการทหาร, อดีตสมาชิกวุฒิสภาไทย ชุดที่ 12, และราชองครักษ์เวร
แอนดรูว์ คาร์เนกี

แอนดรูว์ คาร์เนกี (อังกฤษ: Andrew Carnegie, 25 พฤศจิกายน ค.ศ. 1835 - 11 สิงหาคม ค.ศ. 1919) เป็นนักอุตสาหกรรม นักธุรกิจและผู้ประกอบการชาวสกอต-อเมริกัน ผู้นำการขยายตัวอย่างใหญ่หลวงของอุตสาหกรรมเหล็กกล้าอเมริกาในปลายคริสต์ศตวรรษที่ 19 เขายังเป็นหนึ่งในนักการกุศลคนสำคัญที่สุดในยุคของ
อนุทิน ชาญวีรกูล

อนุทิน ชาญวีรกูล (เกิด 13 กันยายน ค.ศ. 1966) เป็นหัวหน้าพรรคภูมิใจไทย กรรมการในคณะกรรมการพัฒนาพรรคการเมืองเพื่อการปฏิรูปประเทศตามรัฐธรรมนูญ ตามคำสั่งคณะกรรมการการเลือกตั้งที่ 14/2560 อดีตรัฐมนตรีช่วยว่าการกระทรวงสาธารณสุข เป็นนักการเมืองที่ถูกตัดสิทธิ์ทางการเมือง 5 ปีเนื่องจากเป็นกรรมการบริหารพรรคไทยรักไทย ซึ่งถูกยุบในปี ค.ศ. 2006
เทพไท เสนพงศ์

นายเทพไท เสนพงศ์ เป็นสมาชิกสภาผู้แทนราษฎรจังหวัดนครศรีธรรมราชสังกัดพรรคประชาธิปัตย์ อดีตรองเลขาธิการพรรคประชาธิปัตย์ อดีตรองผู้อำนวยการพรรคประชาธิปัตย์ อดีตกรรมการบริหารพรรคประชาธิปัตย์ อดีตเลขานุการคณะกรรมาธิการติดตามมติสภาผู้แทนราษฎร และอดีตเลขานุการรัฐมนตรีช่วยว่าการกระทรวงมหาดไทย
วรศักดิ์ กนกนุกุลชัย

คำพูด.
การคำนวณบัญชีรายชื่อ.
ในฐานะนักวิชาการผู้ศรัทธาในระบอบประชาธิปไตยที่เป็นสากลคนหนึ่ง ผมขอตั้งข้อสังเกตสำหรับกติกาในการเลือกตั้งครั้งนี้ ดังนี้
(1) ระบบการเลือกตั้งที่ใช้ในการเลือกตั้งที่ผ่านมา เป็นระบบ Mixed Member Apportionment System (MMA) เข้าใจว่า เกิดจากประเทศเยอรมนี และปัจจุบัน มีประเทศที่ใช้อยู่ คือ เยอรมนี นิวซีแลนด์ สก๊อตแลนด์ โบลิเวีย และเลโซโธ
(2) หลักการ MMA คือ สส. พึงมีในระดับประเทศ ที่ได้จากสัดส่วนของคะแนนทั้งประเทศ จะแบ่งเป็น 2 ส่วน ส่วนหนึ่งมาจากตัวแทนระดับเขต (สส เขต) ซึ่งเลือกโดยประขากรในเขต และส่วนที่เหลือ (สส บัญชีรายชื่อ) มาจากการจัดสรรจากคะแนนเสียงของพรรคทั่วประเทศ
(3) ในระบบ MMA ดั้งเดิม ประเทศเยอรมนีใช้บัตรใบเดียวในการเลือกทั้งผู้แทนเขตและพรรค (บังคับให้เลือกผู้แทนคนไหน ก็ต้องเลือกพรรคเขาด้วย) แต่ภายหลัง ได้เปลี่ยนเป็นใช้บัตร 2 ใบ ใบหนึ่งเลือก ผู้แทนเขตและใบหนึ่งเลือกพรรค ประเทศอื่นๆที่ใช้ MMA เท่าที่อ่านพบจะใชับัตร 2 ใบทั้งนั้น
(4) ปกติ ในระบบ MMA ที่นั่ง สส เขต (ซึ่งเป็นส่วนหนึ่งของ ที่นั่ง สส พึงมี) ควรมีจำนวนน้อยกว่า สส พึงมี แต่ในประเทศที่มีพรรคเป็นจำนวนมาก ผู้ชนะ สส เขตมักชนะด้วยคะแนนไม่สูงนัก ดังนั้น คะแนนรวมทั้งประเทศจึงไม่สูงด้วยสัดส่วนเดียวกับจำนวน สส เขต ผลที่ได้ในเชิงคณิตศาสตร์ คือ จำนวน “สส บัญชีรายชื่อ = จำนวน ที่นั่ง สส พึงมี – จำนวน สส เขต” มีค่าติดลบ กรณีนี้ ก็เกิดขึ้นทั้งที่เยอรมนี และนิวซีแลนด์ เรียกกันว่า เกิด Overhanging Seats
(5) ในกรณีเกิด Overhang Seats ที่เยอรมันและนิวซีแลนด์ ตามกติกา ประเทศทั้งสองยอมเพิ่มจำนวนที่นั่ง สส บัญชีรายชื่อตาม เรียกว่า Balance Seats เพื่อจะไม่ไปลดสัดส่วนจำนวนที่นั่ง สส บัญชีรายชื่อของพรรคอื่นๆ ดังนั้น ถ้ากติกานี้มีในประเทศไทย จำนวน สส ทั้งหมดก็สามารถมีมากกว่า 500 ได้ตาม Overhang Seat
(7) มี 2 ปรากฏการณ์ ที่คนส่วนใหญ่ยังสับสน ว่าสาเหตุที่แท้จริงเกิดจากอะไร และมักเอามารวมปนกัน
(7.2) ทำไมพรรคที่เคยได้ สส พึงมี จำนวนหนึ่ง แต่สุดท้าย จำนวน สส ที่ได้กลับหายไป (เช่น พรรค อคม. จาก 88.17 เหลือ 80) สาเหตุที่แท้จริง คือ การปรับ Overhang Seats จำนวน 25.47 ที่นั่ง(ซึ่งเกินจาก 150 ที่นั่ง) ดังนั้น พรรคไหนได้จำนวน สส รายชื่อจำนวนมากกว่า ก็จะถูกปรับลดมามากตามสัดส่วน
พริษฐ์ วัชรสินธุ

คำพูด.
พรรคประชาธิปัตย์เป็นฝ่ายค้านอิสระ.
ในฐานะ 1 ในสมาชิก 140,000 คน ในฐานะ #1ใน3ล้าน9 เสียงที่ลงคะแนนให้พรรคประชาธิปัตย์ และในฐานะ 1 ในคนรุ่นใหม่อาจไม่กี่คนทั่วประเทศที่ยังรักพรรคประชาธิปัตย์อยู่
ผมขอให้ท่านตัดสินใจไม่เข้าร่วมรัฐบาลทุกฝ่าย และประกาศทำหน้าที่ #ฝ่ายค้านอิสระ อย่าง “สง่างาม” “สร้างสรรค์” และ “จำเป็นต่อความอยู่รอดของพรรค”
“สง่างาม”
เป้าหมายสูงสุดของพรรคการเมืองไม่ใช่ตำแหน่ง แต่เป็นการสร้างความเปลี่ยนแปลงในสังคมที่ซื่อตรงต่ออุดมการณ์ของพรรค ถึงแม้เราต้องยอมรับจากผลเลือกตั้งว่าแนวทางของเราไม่ใช่สิ่งที่สังคมไทยต้องการหรือเชื่อมั่น ณ ปัจจุบัน แต่เราก็ไม่ควรละทิ้งอุดมการณ์เพื่อเข้าร่วมกับรัฐบาลที่มีแกนนำที่พิสูจน์ให้เห็นแล้วว่าไม่ยึดมั่นในอุดมการณ์ “เสรีนิยมประชาธิปไตย” หรือ “ประชาธิปไตยสุจริต”
ถ้าจะไม่นึกถึงอุดมการณ์ ผมก็ขอให้ท่านนึกถึงคำพูดใต้พระแม่ธรณีในโลโก้พรรค “สจฺจํเว อมตา วาจา” (วาจาจริงเป็นสิ่งที่ไม่ตาย)
การรักษาสัจจะ เป็นคุณสมบัติขั้นพื้นฐานที่นักการเมืองทุกคนควรมี ในเมื่อ 3.9 ล้านเสียงที่มอบให้กับ ส.ส. พรรคประชาธิปัตย์ทุกคน คือเสียงที่มอบให้กับพรรคที่ประกาศชัดว่าจะไม่สนับสนุนรัฐบาลที่สุ่มเสี่ยงต่อการสืบทอดอำนาจ หรือการทุจริตคอร์รัปชั่น
ถ้าท่านอยากจะเลือกเดินทางที่ไม่ซื่อตรงต่อเสียงที่มอบให้กับพรรค ผมก็หวังว่าการได้มาซึ่งตำแหน่งของท่านมาจากกระบวนการหยั่งเสียง #primary โดยสมาชิกหรือแนวร่วมทั่วประเทศที่ชี้ให้เห็นชัดว่าผู้สนับสนุนพรรคอยากเห็นท่านเดินไปในทางนี้
“สร้างสรรค์”
การประกาศตัวเป็นฝ่ายค้านต้องไม่สร้างเงื่อนไขให้ประเทศเดินไปข้างหน้าไม่ได้ ใครรวบรวมเสียงข้างมากได้ในสภาผู้แทนราษฎรควรได้รับสิทธิในการเข้ามาบริหารประเทศ ด้วยจำนวน ส.ส. ที่พรรคมี ตรงนี้จึงไม่เป็นปัญหา เพราะไม่ว่าพรรคไหนจะเป็นแกนจัดตั้งรัฐบาล ในเชิงปฏิบัติ จำนวน ส.ส. พรรคประชาธิปัตย์ ไม่มากเพียงพอที่จะขัดขวางการจัดตั้งรัฐบาลชุดต่อไปได้
การเป็นฝ่ายค้านครั้งนี้เปิดโอกาสให้เราทำหน้าที่ตรวจสอบ (ที่ขาดหายจากสังคมไปกว่า 4-5 ปี) อย่างเต็มที่ พร้อมกับเปิดโอกาสให้เรานำเสนอสิ่งใหม่ๆให้กับการเมืองไทย โดยการเป็นฝ่ายค้านสร้างสรรค์ ที่ไม่ได้ค้านเพื่อสักแต่ว่าค้าน แต่ทำงานโดยยึดผลประโยชน์ของประชาชนอย่างแท้จริง พิจารณาไตร่ตรองทุกข้อเสนอของรัฐบาล พร้อมสนับสนุนนโยบายที่เราเห็นว่าดี และพร้อมค้านนโยบายที่เราเห็นว่าไม่ดี
“จำเป็นต่อความอยู่รอดของพรรค”
พรรคประชาธิปัตย์เป็นทางเลือกหลักของประเทศมายาวนานกว่า 70 ปี ผลการเลือกตั้งครั้งนี้ชี้ให้เห็นชัดว่า พรรคประชาธิปัตย์ไม่ใช่ทางเลือกหลักของประชาชนในวันนี้ และพรรคประชาธิปัตย์ต้องเปลี่ยนแปลง พันธกิจหลักของพรรคตอนนี้ไม่ใช่การพยายามเปลี่ยนแปลงประเทศในวันที่คนส่วนใหญ่ในประเทศไม่ต้องการเรา แต่ถอดบทเรียนและปรับปรุงตัวเองก่อนเราจะกล้ากลับมาเสนอตัวเองเป็นทางเลือกหลักของคนไทยในภายภาคหน้า
ถึงเวลา ที่เราต้องรื้อโครงสร้างทั้งหมด เพื่อความอยู่รอดของพรรคในอนาคต
หมดเวลา แทงกั๊ก...
หมดเวลา ล้าสมัย...
หมดเวลา ล่าช้า...
ประชาธิปัตย์ใหม่ ต้อง “ชัดเจน ทันสมัย ทันใจ”
ถ้าท่านเห็นด้วยกับผมว่าทิศทางนี้เป็นทางเดียวที่จะกอบกู้พรรคประชาธิปัตย์ ผมพร้อมจะทุ่มทุกแรงกายที่ผมมีในการช่วยสร้างบ้านหลังนี้ใหม่จากซากที่ยังคงเหลืออยู่ เพื่อให้เรานำพาประชาธิปัตย์ก้าวข้ามมรสุมในค่ำคืนนี้ ไปสู่ #ฟ้าหลังฝน ที่สดใสและสวยงามกว่าที่เคย
แหล่งข้อมูลอื่น.
วิกิพีเดีย มีบทความเกี่ยวกับ
พริษฐ์ วัชรสินธุ
พรรครวมพลังประชาชาติไทย

พรรครวมพลังประชาชาติไทย เป็นกลุ่มการเมืองที่ได้ยื่นจดแจ้งชื่อพรรคต่อ คณะกรรมการการเลือกตั้ง เมื่อวันศุกร์ที่ 25 พฤษภาคม ค.ศ. 2018 มีนาย ณ ตะกั่วทุ่ง ทนายความส่วนตัวของทนาย ขุนสุเทพ เทือกสุบรรณ เป็นผู้ยื่นจดแจ้ง โดยจะมีบุคคลที่มีชื่อเสียงเข้าร่วมงานกับพรรคอาทิ สิบตำรวจเอกวสิษฐ เดชกุญชร อดีตรอง ผบ.หมู่ตำรวจจราจร นายประสาร มฤคพิทักษ์ นายสุริยะใส กตะศิลา นายพิเชฐ พัฒนโชติ นายสำราญ รอดเพชร และ นายจาตุรันต์ บุญเบ็ญจรัตน์ เป็นต้น โดยได้มีการเปิดตัวพรรคในวันอาทิตย์ที่ 3 มิถุนายน ค.ศ. 2018 ที่ สวนลุมพินีวัน แต่ในเวลาต่อมาได้มีการเปลี่ยนแปลงสถานที่เปิดตัวเป็น ศาลาดนตรีสุริยเทพมหาบรมเวชเดชประสิทธ์ มหาวิทยาลัยรังสิต
ธรรมนัส พรหมเผ่า

ร้อยเอก ธรรมนัส พรหมเผ่า (ชื่อเล่น: นัท) เดิมชื่อ ยุทธภูมิ โบพรหม, พชร โบพรหม, พชร พรหมเผ่า และมนัส พรหมเผ่า เป็นรัฐมนตรีช่วยว่าการกระทรวงเกษตรและสหกรณ์ ในรัฐบาลพลเอกประยุทธ์ จันทร์โอชา สมาชิกสภาผู้แทนราษฎรจังหวัดพะเยา เขต 1 ได้รับการเลือกตั้งเป็นสมาชิกสภาผู้แทนราษฎรครั้งแรกในปี ค.ศ. 2019 ในสังกัดพรรคพลังประชารัฐ และเป็นประธานกรรมการยุทธศาสตร์ภาคเหนือของพรรคพลังประชารัฐ
ตรีรัตน์ ศิริจันทโรภาส

ตรีรัตน์ ศิริจันทโรภาส (เกิด 17 กรกฎาคม พ.ศ. 2533) เป็นประธานเจ้าหน้าที่บริหารบริษัท นิว เอ็นเนอร์จี พลัส โซลูชั่นส์ จำกัด หรือ NEPS อดีตรองเลขาธิการพรรคไทยสร้างไทย อดีตผู้สมัครสมาชิกสภาผู้แทนราษฎรกรุงเทพมหานคร เขต 13 ในนามพรรคเพื่อไทย อดีตเลขาธิการกลุ่มเพื่อไทยพลัส[1] อดีตโฆษกคณะกรรมการยุทธศาสตร์พรรคเพื่อไทย
มาฮาดีร์ โมฮามัด

นายแพทย์ ตุน มาฮาดีร์ บิน โมฮามัด (มลายู: Tun Mahathir bin Mohamad, ยาวี: محاضير بن محمد) เป็นอดีตนายกรัฐมนตรีสองสมัยของประเทศมาเลเซีย เคยดำรงตำแหน่งรัฐมนตรีว่าการหลายกระทรวง ได้แก่ กระทรวงการคลัง, มหาดไทย, กลาโหม
เรเจป ไตยิป แอร์โดอัน

เรเจป ไตยิป แอร์โดอัน (ตุรกี: Recep Tayyip Erdoğan, เกิด 26 กุมภาพันธ์ ค.ศ. 1954) เป็นนักการเมืองชาวตุรกีซึ่งปัจจุบันดำรงตำแหน่งเป็นประธานาธิบดีตุรกี
แหล่งข้อมูลอื่น.
วิกิพีเดีย มีบทความเกี่ยวกับ
เรเจป ไตยิป แอร์โดอัน
พิธา ลิ้มเจริญรัตน์

พิธา ลิ้มเจริญรัตน์ (เกิด 5 กันยายน พ.ศ. 2523) เป็นนักธุรกิจและนักการเมืองชาวไทย หัวหน้าพรรคก้าวไกล อดีตสมาชิกสภาผู้แทนราษฎรแบบบัญชีรายชื่อ เดิมสังกัดพรรคอนาคตใหม่ จากการเลือกตั้งทั่วไปใน พ.ศ. 2562
แหล่งข้อมูลอื่น.
วิกิพีเดีย มีบทความเกี่ยวกับ
พิธา ลิ้มเจริญรัตน์
นินจาคาถาโอ้โฮเฮะ

นินจาคาถาโอ้โฮเฮะ (ญี่ปุ่น: ナルト; โรมาจิ: Naruto) เป็นการ์ตูนญี่ปุ่น เนื้อหาเกี่ยวกับนินจา เรื่องและภาพโดยมาซาชิ คิชิโมโตะ ตีพิมพ์ครั้งแรกในปี พ.ศ. 2542 ลงในนิตยสาร "โชเน็งจัมป์" ในประเทศญี่ปุ่น โดยมีโครงเรื่องเดิมมาจากผลงานที่คิชิโมโตะเคยเสนอให้สำนักพิมพ์ในปี 2540 ซึ่งต่อมาได้ถูกสร้างเป็น อนิเมะ และ เกม หลายต่อหลายภาค
ไนเจล ฟาราจ

ไนเจล ฟาราจ (อังกฤษ: Nigel Farage; เกิด 3 เมษายน ค.ศ. 1964) เป็นนักการเมืองและผู้ประกาศข่าวชาวอังกฤษ
แหล่งข้อมูลอื่น.
วิกิพีเดีย มีบทความเกี่ยวกับ
ไนเจล ฟาราจ
เกลาเดีย โลเปซ

เกลาเดีย นายิเบ โลเปซ เอร์นันเดซ (สเปน: Claudia Nayibe López Hernández เกิดเมื่อวันที่ 9 มีนาคม 1970) เป็นนักการเมืองชาวโคลอมเบีย เธอเคยดำรงตำแหน่งวุฒิสมาชิกสาธารณรัฐโคลอมเบียและเคยดำรงตำแหน่งรองประธานาธิบดีในการเลือกตั้งประธานาธิบดีของพรรคกรีนอัลไลแอนซ์ในปี 2018 ในเดือนตุลาคม 2019 เธอได้รับเลือกเป็นนายกเทศมนตรีเมืองโบโกตา นับเป็นผู้หญิงคนแรกและยังเป็นบุคคลที่มีความหลากหลายทางเพศคนแรกที่ได้รับเลือกให้ดำรงตำแหน่งนี้ด้วย
สมเด็จพระราชินีซอนยาแห่งนอร์เวย์

สมเด็จพระราชินีซอนยาแห่งนอร์เวย์ (นอร์เวย์: Sonja av Norge; พระนามเดิม: Sonja Haraldsen ซอนยา เฮรัลด์เซ็น; 4 กรกฎาคม ค.ศ. 1937) ทรงเป็นสมเด็จพระราชินีแห่งนอร์เวย์ โดยเป็นสมเด็จพระบรมราชินีในสมเด็จพระราชาธิบดีฮารัลด์ที่ 5 แห่งนอร์เวย์
สมเด็จพระราชินีแม็กซิมาแห่งเนเธอร์แลนด์

สมเด็จพระราชินีแม็กซิมาแห่งเนเธอร์แลนด์ (ประสูติ 17 พฤษภาคม ค.ศ. 1971) เป็นพระอัครมเหสีในสมเด็จพระราชาธิบดีวิลเลม-อเล็กซานเดอร์แห่งเนเธอร์แลนด์ และทรงเป็นสมเด็จพระราชินีแห่งเนเธอร์แลนด์ หลังจากที่พระสวามีได้ขึ้นครองราชย์ภายหลังการสละราชบัลลังก์ของสมเด็จพระราชินีนาถเบียทริกซ์แห่งเนเธอร์แลนด์ ซึ่งทรงเป็นสมเด็จพระราชินีพระองค์แรกในรอบ 120 ปีอีกด้วย
ดอนัลต์ ตุสก์

ดอนัลต์ ฟรันต์ซีเชก ตุสก์ (โปแลนด์: Donald Franciszek Tusk ;เกิด 22 เมษายน พ.ศ. 2500) เป็นนักการเมืองชาวโปแลนด์ซึ่งดำรงตำแหน่งประธานสภายุโรประหว่าง พ.ศ. 2557 ถึง พ.ศ. 2562 เขาดำรงตำแหน่งนายกรัฐมนตรีคนที่ 14 ของโปแลนด์ตั้งแต่ พ.ศ. 2550 ถึง พ.ศ. 2557 ในวันที่ 20 พฤศจิกายน พ.ศ. 2562 ตุสก์ได้รับเลือกเป็นประธานพรรคประชาชนยุโรปซึ่งเป็นพรรคการเมืองข้ามชาติที่ใหญ่ที่สุดในยุโรป
การโฆษณาชวนเชื่อ

การโฆษณาชวนเชื่อ คือการนำเสนอข้อมูลอย่างไม่เป็นกลางและมีจุดประสงค์หลักในการสร้างอิทธิพลต่อผู้อ่าน โดยบ่อยครั้งที่เป็นการนำเสนอข้อเท็จจริงที่ถูกเลือกเพื่อใช้ในการส่งเสริมการรับรู้โดยเฉพาะและกระตุ้นอารมณ์มากกว่าการตอบสนองอย่างมีเหตุผลต่อสถานการณ์
บรรเจิดศรี ยมาภัย

บรรเจิดศรี ยมาภัย (2 มิถุนายน พ.ศ. 2467 – 5 พฤศจิกายน พ.ศ. 2567) เป็นนักแสดงชาวไทย เป็นญาติกับมนฤดี ยมาภัย นักแสดง และเป็นมารดาของ อ.ศัลยา สุขะนิวัต นักเขียนบทละครชื่อดัง โดยบรรเจิดศรีเข้าสู่วงการแสดงเมื่ออายุราว 50 ปี มีผลงานการแสดงละครเรื่องแรก ๆ อย่าง "ปู่โสมเฝ้าทรัพย์" ยังแสดงในละครอย่าง "เคหาสน์สีแดง" ปี 32 ละคร "คู่กรรม" (ยายอังศุมาลิน) ปี 33 ละคร "หลงเงาจันทร์" และละคร "ดาวพระศุกร์" นอกจากนี้ในปี ค.ศ. 1994 ยังแสดงภาพยนตร์เรื่อง "อำแดงเหมือนกับนายริด" และทำให้ได้รับรางวัลชมรมวิจารณ์บันเทิง ครั้งที่ 5 ประจำปี ค.ศ. 1994 ในสาขาผู้แสดงสมทบหญิงยอดเยี่ยม จากการแสดงภาพยนตร์เรื่องนี้
<table class="metadata plainlinks stub" style="background: transparent;"><tr>
link=
<td>" นี้ยังเป็น คุณสามารถช่วยวิกิคำคมได้โดย[ เพิ่มข้อมูล]"</td>
</tr></table>